**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 2016 թվականի հոկտեմբերի 4-ի հարկային օրենսգրքի 202-րդ հոդվածի 3-րդ մասի՝

1․ 3-րդ կետի «ա2» ենթակետը շարադրել հետևյալ խմբագրությամբ․

«ա2. ռոյալթիի հաշվարկման իմաստով խտանյութի իրացման շրջանառությունը որոշելիս Կառավարությունը կարող է սահմանել՝

- վճարվող մետաղների համար գնորդի կողմից չվճարվող (նվազեցումների ենթակա) մասի առավելագույն սահմանաչափերը։ Կառավարության կողմից սահմանված չլինելու դեպքում դրանք ընդունվում են պայմանագրով սահմանված չափով,

- մատակարարման պայմանագրով որոշված՝ խտանյութերի տեղափոխման համար կատարվող ծախսերի՝ ներառյալ տրանսպորտային, փաթեթավորման, մակնշման և բեռնման ծախսերի առավելագույն սահմանաչափերը,»․

2․ 3-րդ կետը լրացնել հետևյալ բովանդակությամբ «ա3» ենթակետով․

«ա3. ռոյալթիի հաշվարկման իմաստով խտանյութի իրացման շրջանառությունը որոշելիս ֆինանսների բնագավառում Կառավարության լիազոր մարմինը յուրաքանչյուր տարվա համար կարող է սահմանել վերամշակման և զտման ծախսերի առավելագույն սահմանաչափեր: Սահմանաչափերը հրապարակվում են մինչև յուրաքանչյուր տարվա դեկտեմբերի 15-ը՝ հիմնվելով մասնագիտացված միջազգային պարբերականների, այդ թվում՝ Վուդ Մակենզի (Wood Mackenzie), Մետալ Բյուլետին (Metal Bulletin) կամ համանման հեղինակությամբ միջազգային այլ պարբերականների կողմից մետաղական խտանյութերի վերամշակման և զտման ծախսերի վերաբերյալ հրապարակվող տվյալները՝ հղում կատարելով համապատասխան աղբյուրին։ Ֆինանսների բնագավառում Կառավարության լիազոր մարմնի կողմից սահմանված չլինելու դեպքում դրանք ընդունվում են պայմանագրով սահմանված չափով։»։

**Հոդված 2.** Սույն օրենքն ուժի մեջ է մտնում 2021 թվականի հունվարի 1-ից։

|  |  |
| --- | --- |
| **Հայաստանի ՀանրապետությանՆախագահ** | **Ա. Սարգսյան** |
|  2020 թ. ------------------ԵրևանՀՕ-----------Ն |  |